Выбіраючы прафесію, Ксенія вагалася паміж танцамі і музыкай (паспяхова скончыла дзіцячую школу мастацтваў па класе скрыпкі), але адно ведала дакладна – будзе працаваць у сферы мастацтва. Канчаткова вызначыцца дапамаглі любімыя бацькі, параіўшы пакінуць харэаграфію хобі, як больш траўматычную ў параўнанні з ігрой на інструменце, – ведалі, што інтарэс дачкі да пэўнага занятку можа стаць фанатычным.